22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 163 της 24 Φεβρ./8 Μαρτ. 1978 (ΦΕΚ Α΄ 34) Περί καθορισμού της οργανικής συνθέσεως του πληρώματος του εκπαιδευτικού πλοίου «ΕΥΓΕΝΙΟΣ ΕΥΓΕΝΙΔΗΣ». Έχοντες υπ’ όψει: α.Τας διατάξεις του άρθρου 87 παρ. 2 του Ν.Δ/τος 187/73 «περί Κώδικος Δημοσίου Ναυτικού Δικαίου» (ΦΕΚ 261 Α΄/1973). β.Τας διατάξεις της παρ. 1 (γ) του άρθρου 1 του Ν. 3141/55 «περί συστάσεως παρά τω ΥΕΝ Συμβουλίου Εμπορικού Ναυτικού (ΣΕΝ)» (ΦΕΚ 43 Α΄/75). γ.Την από 16.11.77 σύμφωνον γνώμην του Συμβουλίου Ε.Ν. δ.Την υπ’ αριθ.1362/1977 γνωμοδότησιν του Συμβουλίου της Επικρατείας, προτάσει του Υπουργού Εμπορικής Ναυτιλίας, αποφασίζομεν : Άρθρον 1. 1.Η οργανική σύνθεσις του του τριιστίου ιστιοφόρου «ΕΥΓΕΝΙΟΣ ΕΥΓΕΝΙΔΗΣ» χρησιμοποιημένου ως εκπαιδευτικού πλοίου των Δημοσίων Σχολών Εμπορικού Ναυτικού κ.ο.χ. 636 και εφωδιασμένου δια μηχανής DIESEL BHP 400, ορίζεται ως ακολούθως: Α.α)Προσωπικόν Καταστρώματος: Πλοίαρχος είς (1) Υποπλοίαρχος είς (1) Ανθυποπλοίαρχοι δύο (2) Ναύκληρος είς (1) Ναύται πέντε (5) β)Προσωπικόν ιστιοφορίας: Εκπαιδευτής ιστιοπλοΐας-υπεύθυνος ιστιοδρομίας είς (1) Υποναύκληροι τρεις (3) Ναύται εννέα (9)  Β.Προσωπικόν Μηχανής: Μηχανικός Α΄είς (1) Μηχανικός Β΄ή Γ΄ είς (1) Λιπαντής είς (1) Ηλεκτρολόγος απόφ. Μέσης Σχολής Εργοδηγών είς (1) «Γ . Προσωπικόν Γενικών Υπηρεσιών: Ραδιοτηλεγραφητής Α΄τάξεως είς (1) Ιατρός είς (1) Θαλαμηπόλος είς (1) Βοηθός Θαλαμηπόλου είς (1) Μάγειρος είς (1) Βοηθός Μαγείρου είς (1) Σύνολον 33. Η περίπτ. Γ΄ τροποποιήθηκε ως άνω από το άρθρο μόνο Π.Δ. 241/12-26 Μαρτ.1980(ΦΕΚ Α΄ 68). Άρθρον 2. 1.Λόγω του ειδικού προορισμού του εν τω προηγουμένω άρθρω πλοίου και της χρησιμοποιήσεως των ιστίων ως κυρίου μέσου προώσεως, ο πλοίαρχος δέον όπως τυγχάνη ειδικευμένος εις την χρήσιν των ιστίων. (Αντί της σελ,  400,13(β) Σελ.400,13(γ) Τεύχος 743-Σελ.79 Σύνθεση Πληρωμάτων 19.Ε.α.19-22 22 2.Kατά τας ιστιοδρομίας του πλοίου την διεύθυνσιν και ευθύνην επί των χειρισμών των ιστίων και της εν γένει εξαρτίας αυτών καθώς επίσης και επί των χειρισμών των ιστιοδρομιών φέρει ο πλοίαρχος και ο εκπαιδευτής ιστιοπλοΐας – υπεύθυνος ιστιοδρομίας εις ον υπάγεται το υπό στοιχείον Αβ του άρθρου 1 του παρόντος προσωπικόν και όστις εν τη προκειμένη περιπτώσει αποτελεί τον άμεσον συνεργάτη του πλοιάρχου. 3.Εις τον εκπαιδευτήν ιστιοπλοΐας – υπεύθυνον ιστιοφορίας και εις το εις αυτόν υπαγόμενον προσωπικόν ανατίθεται η εκπαίδευσις των σπουδαστών εις ό,τι αφορά την ιστιοφορίαν και ιστιοδρομίαν του πλοίου. 4.Ο εκπαιδευτής ιστιοπλοΐας – υπεύθυνος ιστιοδρομίας δέον όπως τυγχάνη τουλάχιστον διπλωματούχος πλοίαρχος Γ΄ τάξεως Ε.Ν. και αποδεδειγμένως διαθέτει ικανότητας και εμπειρίαν εις την χρήσιν των ιστίων μοναδικού μέσου προώσεως του πλοίου. Ομοίως οι υποναύκληροι και οι ναύται ιστιοφορίας δέον όπως είναι απογεγραμμένοι εργάται θαλάσσης κλάδου προσωπικού καταστρώματος και διαθέτουν αποδεδειγμένως ικανότητας και εμπειρίαν εις τους χειρισμούς των ιστίων. 5.Το προσωπικόν ιστιοφορίας (υποναύκληροι και ναύται) οσάκις το πλοίον δεν χρησιμοποιεί τα ιστία του προσαρτάται εις το υπόλοιπον προσωπικόν καταστρώματος, εκτελούν τα καθήκοντα της ειδικότητάς των τα προβλεπόμενα υπό των οικείων κανονισμών και επί πλέον τα αφορώντα εις την επισκευήν και συντήρησιν της ιστιοφορίας γενικώς. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως αφ’ ής καταργείται το Βασιλικόν Διάταγμα 206/72 «περί καθορισμού  της οργανικής συνθέσεως του πληρώματος του  εκπαιδευτικού πλοίου «ΕΥΓΕΝΙΟΣ ΕΥΓΕΝΙΔΗΣ»  